title: Решение на Съвета от 22 април 2013 година за назначаване на член на Европейския статистически консултативен комитет, който представлява Съвета

text:
               4.5.2013

               BG

               Официален вестник на Европейския съюз

               C 127/1

         РЕШЕНИЕ НА СЪВЕТА
   от 22 април 2013 година
   за назначаване на член на Европейския статистически консултативен комитет, който представлява Съвета
   2013/C 127/01
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз,
   като взе предвид Решение № 234/2008/ЕО на Европейския парламент и на Съвета от 11 март 2008 г. за създаване на Европейски статистически консултативен комитет (1),
   като взе предвид препоръката на Икономическия и финансов комитет от 25 март 2013 г.,
   като има предвид че:

               (1)

               Г-жа Maria Lucília SALEMA E CARVALHO подаде оставка като пряко назначен член, който представлява Съвета в Европейския статистически консултативен комитет.

               (2)

               Предвид тази оставка Съветът реши да назначи г-н Maurizio VICHI за член, който представлява Съвета в Европейския статистически консултативен комитет,

         ПРИЕ НАСТОЯЩОТО РЕШЕНИЕ:
   Член 1
   Г-н Maurizio VICHI се назначава за член, който представлява Съвета в Европейския статистически консултативен комитет.
   Член 2
   Настоящото решение влиза в сила на 1 април 2013 г.

      Съставено в Люксембург на 22 април 2013 година.

            За Съвета

            Председател

         E. GILMORE

      (1)  ОВ L 73, 15.3.2008 г., стр. 13.


title: Създаване, правомощия, числен състав и срок на действие на Специална комисия по финансовата, икономическа и социална криза Решение на Европейския парламент от 7 октомври 2009 г. относно създаването, правомощията, числения състав и срока на действие на Специална комисия по финансовата, икономическа и социална криза

text:
               26.8.2010

               BG

               Официален вестник на Европейския съюз

               CE 230/11

         Сряда, 7 октомври 2009 г.Създаване, правомощия, числен състав и срок на действие на Специална комисия по финансовата, икономическа и социална криза
   P7_TA(2009)0025
   Решение на Европейския парламент от 7 октомври 2009 г. относно създаването, правомощията, числения състав и срока на действие на Специална комисия по финансовата, икономическа и социална криза
   2010/C 230 E/03

      Европейският парламент,
   като взе предвид решението на Председателския съвет от 17 септември 2009 г., с което се предлага създаването на Специална комисия по финансовата, икономическа и социална криза и се определят нейните правомощия, числен състав и срок на действие,
   като взе предвид член 184 от своя правилник,

               1.

               Реши да създаде Специална комисия по финансовата, икономическа и социална криза, която ще разполага със следните правомощия:

                           а)

                           анализира и оценява обхвата на финансовата, икономическа и социална криза, последиците й за Съюза и неговите държави-членки, както и състоянието на управлението в световен мащаб, и предлага подходящи мерки с цел възстановяване в дългосрочен план на здрави и стабилни финансови пазари, позволяващи да се подкрепи устойчивият растеж, социалното сближаване и заетостта на всички равнища, и изготвя оценка на въздействието на тези мерки и на разходите в резултат на бездействие;

                           б)

                           анализира и оценява прилагането до момента на законодателството на Общността във всички засегнати области, както и координацията на действията, предприети от държавите-членки, за да подкрепят устойчивия и качествен растеж и дългосрочните инвестиции с оглед на борбата срещу безработицата и справянето с демографските и климатичните предизвикателства при пълно зачитане на принципа на субсидиарност;

                           в)

                           за тази цел установява необходимите контакти и организира изслушвания с институциите на Европейския съюз и с националните, европейските и международните институции и форуми, националните парламенти и правителства на държавите-членки и на трети държави, както и с представители на научната общност, предприятията и гражданското общество, включително социалните партньори, в тясно сътрудничество с постоянните комисии;

               2.

               Реши, че правомощията на постоянните комисии на Парламента, компетентни по отношение на приемането, мониторинга и прилагането на законодателството на Общността в тази област, остават непроменени, като специалната комисия може да дава препоръки относно мерките или инициативите, които трябва да се предприемат, в тясно сътрудничество с постоянните комисии;

               3.

               Реши, че специалната комисия ще се състои от 45 члена;

               4.

               Реши, че срокът на действие на специалната комисия ще бъде 12 месеца, считано от 8 октомври 2009 г., като този срок може да бъде удължен; реши, че специалната комисия ще представи на Парламента един междинен и един окончателен доклад, съдържащи препоръки за действията или инициативите, които да бъдат предприети.


title: Решение на Съвета от 21 ноември 1988 година за сключване на Четвъртия допълнителен протокол към Споразумението между Европейската икономическа общност и Държавата Израел

text:
Важна правна забележка

|

31988D0596

Официален вестник n° L 327 , 30/11/1988 стр. 0035 - 0035 специално финландско издание: глава 11 том 14 стр. 0168  специално шведско издание: глава 11 том 14 стр. 0168  специално чешко издание глава 11 том 16 стр. 228  - 228 специално испанско издание глава 11 том 16 стр. 228  - 228 специално унгарско издание глава 11 том 16 стр. 228  - 228 специално литвийско издание глава 11 том 16 стр. 228  - 228 LV.ES глава 11 том 16 стр. 228  - 228 MT.ES глава 11 том 16 стр. 228  - 228 PL.ES глава 11 том 16 стр. 228  - 228 SK.ES глава 11 том 16 стр. 228  - 228 специално словенско издание глава 11 том 16 стр. 228  - 228

		19881121Решение на Съветаот 21 ноември 1988 годиназа сключване на Четвъртия допълнителен протокол към Споразумението между Европейската икономическа общност и Държавата Израел(88/596/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 238 от него,като взе предвид препоръката на Комисията [1],като взе предвид становището на Европейския парламент [2],като има предвид, че Четвъртият допълнителен протокол към Споразумението между Европейската икономическа общност и Държавата Израел [3], подписан в Брюксел на 11 май 1975 г., следва да се одобри,РЕШИ:Член 1Четвъртият допълнителен протокол към Споразумението между Европейската икономическа общност и Държавата Израел се одобрява с настоящото от името на Общността.Текстът на Протокола е прикрепен към настоящото решение.Член 2Председателят на Съвета извършва нотификацията, която е предвидена в член 8 от Протокола [4].Член 3Настоящото решение поражда действие в деня след публикуването му в Официален вестник на Европейските общности.Съставено в Брюксел на 21 ноември 1988 година.За СъветаПредседателTh. Pangalos[1] ОВ С 104, 21.4.1987 г., стр. 8.[2] ОВ С 290, 14.11.1988 г.[3] ОВ L 136, 28.5.1975 г., стр. 3.[4] ОВ L 327, 30.11.1988 г., стр. 56.--------------------------------------------------


title: Решение (ЕС) 2016/776 на Съвета от 29 април 2016 година за подписване от името на Европейския съюз и за временно прилагане на Споразумението за партньорство в областта на устойчивото рибарство между Европейския съюз и правителството на островите Кук и протокола за прилагане към него

text:
               20.5.2016

               BG

               Официален вестник на Европейския съюз

               L 131/1

         РЕШЕНИЕ (ЕС) 2016/776 НА СЪВЕТА
   от 29 април 2016 година
   за подписване от името на Европейския съюз и за временно прилагане на Споразумението за партньорство в областта на устойчивото рибарство между Европейския съюз и правителството на островите Кук и протокола за прилагане към него
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 43 във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               Съюзът и правителството на островите Кук договориха Споразумение за партньорство в областта на устойчивото рибарство („споразумението“) и протокол за прилагане към него („протокола“), с които на корабите на Съюза се предоставят възможности за риболов във водите, над които островите Кук упражняват своя суверенитет или юрисдикция в областта на рибарството.

               (2)

               Преговорите приключиха успешно и споразумението и протоколът бяха парафирани на 21 октомври 2015 г.

               (3)

               В член 16 от споразумението и член 12 от протокола се предвижда временното прилагане на споразумението и протокола от деня на подписването им.

               (4)

               Споразумението и протоколът следва да бъдат подписани и временно прилагани до приключване на процедурите, необходими за сключването им,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването от името на Съюза на Споразумението за партньорство в областта на устойчивото рибарство между Европейския съюз и правителството на островите Кук и на протокола за прилагане към него при условие на сключването на посоченото споразумение и протокол.
   Текстовете на споразумението и на протокола са приложени към настоящото решение.
   Член 2
   Председателят на Съвета се оправомощава да определи лицето(лицата), упълномощено(и) да подпише(ат) споразумението и протокола от името на Съюза.
   Член 3
   Споразумението и протоколът се прилагат временно, считано от датата на подписването им до приключване на процедурите, необходими за сключването им (1).
   Член 4
   Настоящото решение влиза в сила в деня на приемането му.

      Съставено в Брюксел на 29 април 2016 година.

            За Съвета

            Председател

         A.G. KOENDERS

      (1)  Датата за временното прилагане на споразумението и протокола ще бъде публикувана в Официален вестник на Европейския съюз от генералния секретариат на Съвета.


title: Решение на Съвета от 22 ноември 1999 година относно участието на Общността в Европейската аудиовизуална обсерватория

text:
Важна правна забележка

|

31999D0784

Официален вестник n° L 307 , 02/12/1999 стр. 0061 - 0061 специално чешко издание глава 13 том 24 стр. 201  - 201 специално испанско издание глава 13 том 24 стр. 201  - 201 специално унгарско издание глава 13 том 24 стр. 201  - 201 специално литвийско издание глава 13 том 24 стр. 201  - 201 LV.ES глава 13 том 24 стр. 201  - 201 MT.ES глава 13 том 24 стр. 201  - 201 PL.ES глава 13 том 24 стр. 201  - 201 SK.ES глава 13 том 24 стр. 201  - 201 специално словенско издание глава 13 том 24 стр. 201  - 201

		19991122Решение на Съветаот 22 ноември 1999 годинаотносно участието на Общността в Европейската аудиовизуална обсерватория(1999/784/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 157, параграф 3 от него,като взе предвид предложението на Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че:(1) Резолюция (97) 4, приета от Комитета на министрите на Съвета на Европа на 20 март 1997 г., потвърди продължаването на Европейската аудиовизуална обсерватория, първоначално създадена с Резюлюция (92)70, приета от Съвета на министрите на 15 декември 1992 г.(2) Всички държави-членки са членове на Европейската аудиовизуална обсерватория; представляването на Общността в нейните отношения с Европейската аудиовизуална обсерватория от страна на Комисията не засяга прякото представяне на отделните държави-членки на Европейския съюз сами по себе си.(3) Съветът прие на 26 април 1999 г. решение, с което се установява статистическа информационна инфраструктура на Общността, имаща отношение към производството и пазарите на аудиовизуалния и свързаните с него отрасли [4].(4) Следователно, е необходимо да се осигури допълняемост между работата, извършвана по силата на споменатото решение на Съвета и Европейската аудиовизуална обсерватория.(5) Европейската аудиовизуална обсерватория допринася за засилването на конкурентността на аудиовизуалната индустрия на Общността, най-вече чрез подобряването на прехвърлянето на информация към индустрията, и в частност към малките и средните предприятия, и чрез създаването на по-ясна картина на пазара,РЕШИ:Член 1Общността ще бъде член на Европейската аудиовизуална обсерватория.Член 2Комисията ще представлява Общността в нейните отношения с обсерваторията.Член 3Отпускането на средствата, необходими за финансовия принос на Общността към оперативния бюджет на Обсерваторията ще се оторизира от бюджетния орган в съответствие с валидната финансова перспектива.Член 4Преди края на третата година, следваща годината на приемането на настоящото решение, както и при изтичане на срока на настоящото решение, Комисията ще представи на Европейския парламент, на Съвета и на Икономическия и социален комитет доклад за неговото изпълнение.Член 5Настоящото решение ще се прилага до последния ден на последния месец на петата година, следваща годината на неговото приемане.Съставено в Брюксел на 22 ноември 1999 година.За СъветаПредседателK. Hemilä[1] ОВ С 110, 21.4.1999 г., стр. 14.[2] Становище, предоставено на 28 октомври 1999 г.( все още непубликувано в Официален вестник).[3] Становище, предоставено на 22 септември 1999 г.( все още непубликувано в Официален вестник).[4] ОВ L 117, 5.5.1999 г., стр. 39.--------------------------------------------------


title: Решение 2014/829/ОВППС на Съвета от 25 ноември 2014 година за изменение на Решение 2010/413/ОВППС относно ограничителни мерки срещу Иран

text:
               25.11.2014

               BG

               Официален вестник на Европейския съюз

               L 338/1

         РЕШЕНИЕ 2014/829/ОВППС НА СЪВЕТА
   от 25 ноември 2014 година
   за изменение на Решение 2010/413/ОВППС относно ограничителни мерки срещу Иран
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 26 юли 2010 г. Съветът прие Решение 2010/413/ОВППС (1) относно ограничителни мерки срещу Иран.

               (2)

               На 24 ноември 2013 г. Германия, Китай, Обединеното кралство, Руската федерация, Съединените американски щати и Франция, с подкрепата на върховния представител на Съюза по въпросите на външните работи и политиката на сигурност, постигнаха договореност с Иран за Съвместен план за действие, в който се набелязва подход за намиране на дългосрочно цялостно решение на иранския ядрен въпрос. Договорено беше процесът, който води до намирането на такова цялостно решение, да включва като първа стъпка предприемането от двете страни на първоначални, договорени по взаимно съгласие мерки, с продължителност от шест месеца, които да се подновяват по взаимно съгласие.

               (3)

               Като част от тази първа стъпка Иран предприема редица доброволни мерки, както е определено в Съвместния план за действие. В отговор се предприемат редица доброволни мерки, като за Съюза те включват спиране на действието на ограничителните мерки относно забраната за предоставяне на застраховане и презастраховане и за транспорт на ирански суров нефт; забраната за внос, закупуване или транспорт на ирански петролни продукти и за предоставяне на свързаните с това услуги; както и забраната за търговия със злато и благородни метали с правителството на Иран, неговите публични органи и Централната банка на Иран, или с лица и образувания, които действат от тяхно име. Действието на тези ограничителни мерки трябваше да бъде спряно за срок шест месеца, през които съответните договори да бъдат изпълнявани.

               (4)

               Наред с това Съвместният план за действие предвижда и десетократно увеличение на праговете на разрешителните режими във връзка с преводите на финансови средства към и от Иран.

               (5)

               На 20 януари 2014 г. Съветът прие Решение 2014/21/ОВППС (2) за изменение на Решение 2010/413/ОВППС с цел прилагане на разпоредбите за ограничителните мерки на Съюза, съдържащи се в Съвместния план за действие.

               (6)

               На 19 юли 2014 г. Германия, Китай, Обединеното кралство, Руската федерация, Съединените американски щати и Франция, с подкрепата на върховния представител на Съюза по въпросите на външната политика и политиката на сигурност, постигнаха договореност с Иран за продължаване до 24 ноември 2014 г. на изпълнението на мерките по Съвместния план за действие.

               (7)

               На 21 юли 2014 г. Съветът прие Решение 2014/480/ОВППС (3) за изменение на Решение 2010/413/ОВППС с цел удължаване срока на действие на разпоредбите за ограничителните мерки на Съюза, съдържащи се в Съвместния план за действие.

               (8)

               На 24 ноември 2014 г. Германия, Китай, Обединеното кралство, Руската федерация, Съединените американски щати и Франция, с подкрепата на координатора на ЕС и преговарящ от името на групата „E3/EС+3“ в рамките на преговорите по иранския ядрен въпрос, постигнаха договореност с Иран за продължаване до 30 юни 2015 г. на изпълнението на мерките по Съвместния план за действие.

               (9)

               Спирането на действието на ограничителните мерки на Съюза, посочено в Съвместния план за действие, следва съответно да бъде продължено до 30 юни 2015 г. Съответните договори би трябвало да бъдат изпълнени до посочената дата.

               (10)

               Поради това Решение 2010/413/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Член 26а от Решение 2010/413/ОВППС се заменя със следното:

      „Член 26a
      1.   Действието на забраната, предвидена в член 3a, параграф 1, се спира до 30 юни 2015 г. по отношение на транспорта на ирански суров нефт.
      2.   Действието на забраната, предвидена в член 3a, параграф 2, се спира до 30 юни 2015 г. по отношение на предоставянето на застраховане и презастраховане, свързано с вноса, закупуването или транспорта на ирански суров нефт.
      3.   Действието на забраната, предвидена в член 3б, се спира до 30 юни 2015 г.
      4.   Действието на забраната, предвидена в член 4в, се спира до 30 юни 2015 г. по отношение на златото и благородните метали.
      5.   В член 10, параграф 3 букви a), б) и в) се заменят със следните букви до 30 юни 2015 г.:

                  „a)

                  преводи, дължими по трансакции, свързани с хранителни продукти, здравеопазване, медицинско оборудване или за селскостопански или хуманитарни цели в размер под 1 000 000 EUR, както и преводи на частни лица в размер под 400 000 EUR се извършват без предварително разрешение. За превод, който надхвърля 10 000 EUR, се уведомява компетентният орган на съответната държава членка;

                  б)

                  за преводи, дължими по трансакции, свързани с хранителни продукти, здравеопазване, медицинско оборудване или за селскостопански или хуманитарни цели в размер над 1 000 000 EUR, както и преводи на частни лица в размер над 400 000 EUR се изисква предварително разрешение от компетентния орган на съответната държава членка. Съответната държава членка уведомява останалите държави членки за всички случаи, в които е дала разрешение;

                  в)

                  за други преводи в размер над 100 000 EUR се изисква предварително разрешение от компетентния орган на съответната държава членка. Съответната държава членка уведомява останалите държави членки за всички случаи, в които е дала разрешение.“

            .6.   В член 10, параграф 4 букви б) и в) се заменят със следните букви до 30 юни 2015 г.:

                  „б)

                  всички други преводи в размер под 400 000 EUR се извършват без предварително разрешение. За превод, който надхвърля 10 000 EUR, се уведомява компетентният орган на съответната държава членка;

                  в)

                  за всички други преводи в размер над 400 000 EUR се изисква предварително разрешение от компетентния орган на съответната държава членка. Счита се, че разрешението е дадено след изтичането на четири седмици, освен ако компетентният орган на съответната държава членка не е възразил в рамките на този срок. Когато бъде отказано разрешение, съответната държава членка уведомява за това останалите държави членки.“

            .7.   Действието на забраните, предвидени в член 18б, се спира до 30 юни 2015 г.
      8.   Действието на забраните, предвидени в член 20, параграф 1, букви б) и в) и в член 20, параграф 2 по отношение на Министерството на петрола, включено в списъка в приложение II, се спира до 30 юни 2015 г., доколкото това е необходимо за изпълнението до 30 юни 2015 г. на договори за внос или закупуване на ирански петролни продукти.“

   Член 2
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 25 ноември 2014 година.

            За Съвета

            Председател

         S. GOZI

      (1)  ОВ L 195, 27.7.2010 г., стр. 39.

      (2)  Решение на Съвета 2014/21/ОВППС от 20 януари 2014 г. за изменение на Решение 2010/413/ОВППС на Съвета относно ограничителни мерки срещу Иран (ОВ L 15, 20.1.2014 г., стр. 22).

      (3)  Решение 2014/480/ОВППС на Съвета от 21 юли 2014 г. за изменение на Решение 2010/413/ОВППС относно ограничителни мерки срещу Иран (ОВ L 215, 21.7.2014 г., стр. 4).


title: Решение на Съвета от 11 май 2017 година за назначаване на дванадесет членове на Управителния съвет на Европейската агенция по химикали

text:
               18.5.2017

               BG

               Официален вестник на Европейския съюз

               C 155/1

         РЕШЕНИЕ НА СЪВЕТА
   от 11 май 2017 година
   за назначаване на дванадесет членове на Управителния съвет на Европейската агенция по химикали
   (2017/C 155/01)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH) и за създаване на Европейска агенция по химикали (1), и по-специално член 79 от него,
   като има предвид, че:

               (1)

               В член 79 от Регламент (ЕО) № 1907/2006 се предвижда Съветът да назначи по един представител от всяка държава членка за член на Управителния съвет на Европейската агенция по химикали („Управителният съвет“).

               (2)

               Членовете на Управителния съвет трябва да се назначават въз основа на съответстващ практически опит и познания в областта на химическата безопасност или управлението на химикали, като сред членовете на Управителния съвет трябва да има такива, които притежават съответстващи познания в областта на общите, финансовите и юридическите въпроси.

               (3)

               Мандатът е четири години и може да бъде еднократно подновен.

               (4)

               С решение от 7 юни 2007 г. (2) Съветът назначи 27 членове на Управителния съвет на Европейската агенция по химикали.

               (5)

               Настоящите членове на Управителния съвет, посочени от Чешката република, Ирландия, Испания, Франция, Италия, Люксембург, Унгария, Нидерландия, Австрия, Словения, Финландия и Швеция, бяха назначени за периода до 31 май 2017 г.

               (6)

               Съветът получи кандидатури от всички заинтересовани държави членки,

         ПРИЕ НАСТОЯЩОТО РЕШЕНИЕ:
   Член 1
   Следните лица се назначават за членове на Управителния съвет за втори мандат с продължителност от 1 юни 2017 г. до 31 май 2021 г. (име, гражданство, дата на раждане):

               —

               г-жа Sharon McGUINNESS, Ирландия, 13 юли 1965 г.,

               —

               г-н Paul RASQUE, Люксембург, 8 юли 1981 г.,

               —

               г-жа Krisztina BIRÓ, Унгария, 5 април 1971 г.,

               —

               г-н Hans Albert MEIJER, Нидерландия, 19 септември 1964 г.

         Член 2
   Следните лица се назначават за членове на Управителния съвет за първи мандат с продължителност от 1 юни 2017 г. до 31 май 2021 г. (име, гражданство, дата на раждане):

               —

               г-жа Taťjana KOLESNIKOVÁ, Чешката република, 24 ноември 1969 г.,

               —

               г-н Óscar Valentín GONZÁLEZ SÁNCHEZ, Испания, 8 март 1972 г.,

               —

               г-жа Marie-Laure METAYER, Франция, 6 април 1968 г.,

               —

               г-жа Francesca GIANNOTTI, Италия, 20 декември 1971 г.,

               —

               г-н Paul KRAJNIK, Австрия, 20 януари 1964 г.,

               —

               г-н Alojz GRABNER, Словения, 23 юли 1965 г.,

               —

               г-жа Hanna Maria KORHONEN, Финландия, 8 август 1964 г.,

               —

               г-жа Lisa Jenny Kristina ANFÄLT, Швеция, 29 януари 1974 г.

         Член 3
   Настоящото решение влиза в сила в деня на приемането му.

      Съставено в Брюксел на 11 май 2017 година.

            За Съвета

            Председател

         R. GALDES

      (1)  Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 30.12.2006 г., стр. 1).

      (2)  Решение на Съвета от 7 юни 2007 г. за назначаване на 27 членове на Управителния съвет на Европейската агенция за химически продукти (ОВ C 134, 16.6.2007 г., стр. 6).